title: 2012/507/UE: Decizia Băncii Centrale Europene din 7 septembrie 2012 de modificare a Deciziei BCE/2010/14 privind verificarea autenticității și a calității și repunerea în circulație a bancnotelor euro (BCE/2012/19)

text:
               20.9.2012

               RO

               Jurnalul Oficial al Uniunii Europene

               L 253/19

         DECIZIA BĂNCII CENTRALE EUROPENE
   din 7 septembrie 2012
   de modificare a Deciziei BCE/2010/14 privind verificarea autenticității și a calității și repunerea în circulație a bancnotelor euro
   (BCE/2012/19)
   (2012/507/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 128 alineatul (1),
   având în vedere Statutul Sistemului European al Băncilor Centrale și al Băncii Centrale Europene, în special articolul 16,
   întrucât:

               (1)

               La 16 septembrie 2010, Banca Centrală Europeană (BCE) a adoptat Decizia BCE/2010/14 privind verificarea autenticității și a calității și repunerea în circulație a bancnotelor euro (1), care stabilește regulile și procedurile comune pentru protecția bancnotelor euro ca mijloc de plată.

               (2)

               În special, domeniul de aplicare al Deciziei BCE/2010/14 trebuie modificat pentru a acoperi seriile de bancnote actuale și viitoare, asigurând astfel autenticitatea și caracterul corespunzător al bancnotelor euro aflate în circulație, precum și detectarea și predarea către autoritățile naționale competente a bancnotelor euro suspectate de a fi contrafăcute. În acest sens, ar trebui făcute mai multe modificări tehnice ale anexelor la Decizia BCE/2010/14.

               (3)

               Standardele minime pentru verificarea automată a calității bancnotelor euro, astfel cum sunt prevăzute în anexa IIIa la Decizia BCE/2010/14, constituie cerințe aplicabile funcționalităților echipamentele de procesare a bancnotelor. Prin urmare, acestea prezintă interes pentru producătorii de echipamente de procesare a bancnotelor și nu au impact asupra procedurilor de verificare a autenticității și a calității prevăzute în Decizia BCE/2010/14, pe care agenții care operează cu numerar trebuie să le respecte. Întrucât se află în afara domeniului de aplicare al Deciziei BCE/2010/14, standardele minime pentru verificarea automată a calității ar trebui integrate în normele și procedurile pentru testarea echipamentelor de procesare a bancnotelor, colectarea datelor și monitorizare.

               (4)

               În temeiul experienței dobândite în legătură cu Decizia BCE/2010/14, din motive de claritate și eficiență, este necesară îmbunătățirea unora dintre norme și proceduri.

               (5)

               Prin urmare, Decizia BCE/2010/14 ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificări
   Decizia BCE/2010/14 se modifică după cum urmează:

               1.

               La articolul 2 se adaugă următoarea definiție:

                           „13.

                           «bancnote euro» înseamnă acele bancnote care îndeplinesc cerințele prevăzute în Decizia BCE/2003/4 (2) sau orice act juridic care completează sau înlocuiește această decizie și în specificațiile tehnice stabilite de Consiliul guvernatorilor.

               2.

               La articolul 3, alineatul (5) se înlocuiește cu următorul text:
               „(5)   Echipamentele utilizate de personal, atunci când sunt utilizate în scopul verificării autenticității și a calității, și echipamentele utilizate de clienți pot fi puse în funcțiune de agenții care operează cu numerar doar dacă acestea au fost testate cu succes de o BCN și au fost incluse pe lista de pe website-ul BCE, astfel cum este prevăzut la articolul 9 alineatul (2). Echipamentele sunt utilizate doar pentru cupiurile și seriile de bancnote euro prezentate pe website-ul BCE pentru echipamentele corespunzătoare, cu parametrii standard stabiliți de producător, inclusiv actualizările acestora, care au fost testate cu succes, cu excepția cazului în care între BCN și agentul care operează cu numerar au fost agreați parametri mai stricți.”

               3.

               Articolul 6 se înlocuiește cu următorul text:
               „Articolul 6
               Detectarea bancnotelor euro necorespunzătoare
               (1)   Verificarea manuală a calității se realizează în conformitate cu standardele minime stabilite în anexa III.
               (2)   Verificarea automată a calității este efectuată de un echipament de procesare a bancnotelor care a fost testat cu succes conform standardelor minime publicate pe website-ul BCE și modificate periodic.
               (3)   După ce a informat BCE, o BCN poate stabili standarde mai stricte pentru una sau mai multe dintre cupiurile sau seriile bancnotelor euro în cazul în care acest lucru este justificat, de exemplu, de deteriorarea calității bancnotelor euro aflate în circulație în statul membru de care aparține. Standardele mai stricte se publică pe website-ul respectivei BCN.
               (4)   Bancnotele euro necorespunzătoare sunt predate unei BCN cu respectarea reglementărilor naționale.”

               4.

               La articolul 8, alineatul (4) se înlocuiește cu următorul text:
               „(4)   Eurosistemul îi informează, atunci când este cazul, pe agenții care operează cu numerar cu privire la amenințările de contrafacere și le poate solicita să ia măsuri, inclusiv interzicerea temporară a repunerii în circulație a cupiurilor euro din seriile avute în vedere.”

               5.

               La articolul 9, alineatul (3) se înlocuiește cu următorul text:
               „(3)   Atunci când un tip de echipament de procesare a bancnotelor este testat cu succes, rezultatele testelor sunt valabile în toată zona euro timp de un an începând de la sfârșitul lunii în care testul a fost efectuat, cu condiția ca, în această perioadă, acest echipament să își păstreze capacitatea de a detecta toate bancnotele euro contrafăcute cunoscute de Eurosistem.”

               6.

               La articolul 10, alineatul (3) se înlocuiește cu următorul text:
               „(3)   Atunci când o BCN detectează un agent care operează cu numerar care nu respectă prezenta decizie, îi va solicita acestuia să adopte măsuri corective într-un anumit termen. Până la încetarea nerespectării, BCN solicitantă, în numele BCE, poate interzicere agentului care operează cu numerar să pună în circulație cupiurile euro din seria în cauză. Dacă nerespectarea se datorează unei erori a tipului de echipament de procesare a bancnotelor, acest lucru poate duce la scoaterea acestuia de pe lista menționată la articolul 9 alineatul (2).”

               7.

               Articolul 13 se înlocuiește cu următorul text:
               „Articolul 13
               Dispoziții finale
               (1)   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
               (2)   Agenții care operează cu numerar din statele membre care adoptă euro după intrarea în vigoare a prezentei decizii o aplică de la data adoptării monedei euro.”

               8.

               Anexele I, IIa, IIb, IIIa, IIIb și IV se modifică în conformitate cu anexa la prezenta decizie.

         Articolul 2
   Intrare în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Frankfurt pe Main, 7 septembrie 2012.

            Președintele BCE

         Mario DRAGHI

      (1)  JO L 267, 9.10.2010, p. 1.

      (2)  JO L 78, 25.3.2003, p. 16.”

      ANEXĂ
      Anexele I, IIa, IIb, IIIa, IIIb și IV la Decizia BCE/2010/14 se modifică după cum urmează:

                  1.

                  Anexa I se înlocuiește cu următorul text:

                     „ANEXA I

                        ECHIPAMENTE DE PROCESARE A BANCNOTELOR

                     1.   Cerințele tehnice generale

                                 1.1.

                                 Pentru a fi considerat un echipament de procesare a bancnotelor, un echipament trebuie să aibă capacitatea de a procesa bancnote euro prin clasificarea bancnotelor euro individuale și separarea în mod fizic a bancnotelor euro conform clasificării acestora fără intervenția unui utilizator al echipamentului, în condițiile prevăzute în anexele IIa și IIb. Echipamentele de procesare a bancnotelor trebuie să aibă numărul necesar de sertare de ieșire dedicate și/sau alte mijloace pentru a asigura separarea fiabilă a bancnotelor euro procesate.

                                 1.2.

                                 Echipamentele de procesare a bancnotelor trebuie să fie adaptabile pentru a se asigura capacitatea acestora de a detecta în mod fiabil contrafaceri noi. În plus, acestea trebuie să fie adaptabile pentru a permite, dacă este cazul, instalarea unor standarde de sortare calitativă mai mult sau mai puțin restrictive.

                           2.   Categorii de echipamente de procesare a bancnotelor

                     Echipamentele de procesare a bancnotelor sunt fie echipamente utilizate de clienți, fie echipamente utilizate de personal:

                        Tabelul 1

                        Echipamente utilizate de clienți

                                 A.   Echipamente utilizate de clienți cu depunere de numerar care permit trasabilitatea clienților

                                 1.

                                 Echipamente de tip cash-in (Cash-in machines) (CIM)

                                 CIM permit clienților să depună bancnote euro în conturile lor bancare prin utilizarea unui card bancar sau a altor mijloace, însă nu au nicio funcție de distribuire de numerar. CIM verifică autenticitatea bancnotelor euro și permit trasabilitatea titularului contului; verificarea calității este opțională.

                                 2.

                                 Echipamente de recirculare a numerarului (Cash-recycling machines) (CRM)

                                 CRM permit clienților să depună și să retragă bancnote euro în/din conturile lor bancare prin utilizarea unui card bancar sau a altor mijloace. CRM verifică autenticitatea și calitatea bancnotelor euro și permit trasabilitatea titularului contului. Pentru retrageri, CRM pot utiliza bancnote autentice și în stare bună care au fost depuse de alți clienți în tranzacții anterioare.

                                 3.

                                 Echipamente mixte de tip cash-in (Combined cash-in machines) (CCM)

                                 CCM permit clienților să depună și să retragă bancnote euro în/din conturile lor bancare prin utilizarea unui card bancar sau a altor mijloace. CCM verifică autenticitatea bancnotelor euro și permit trasabilitatea titularului contului; verificarea calității este opțională. Pentru retrageri, CCM nu utilizează bancnote euro depuse de alți clienți în tranzacții anterioare, ci doar bancnote euro cu care aceste echipamente au fost alimentate separat.

                                 B.   Alte echipamente utilizate de clienți

                                 4.

                                 Echipamente de tip cash-out (Cash-out machines) (COM)

                                 COM sunt echipamente de distribuire a numerarului care verifică autenticitatea și calitatea bancnotelor euro înainte de a le distribui clienților. COM utilizează bancnotele euro cu care au fost alimentate de agenții care operează cu numerar sau de alte sisteme automatizate (de exemplu, distribuitoare automate).

                           Un CRM poate fi folosit ca un CIM sau CCM în cazul în care sistemele de detectare, programul informatic și alte componente destinate îndeplinirii funcțiilor sale de bază sunt aceleași cu ale tipului de CRM prezentat pe website-ul BCE.
                     Un CCM poate fi folosit ca un CIM în cazul în care sistemele de detectare, programul informatic și alte componente destinate îndeplinirii funcțiilor de bază sunt aceleași cu ale tipului de CCM prezentat pe website-ul BCE.

                        Tabelul 2

                        Echipamente utilizate de personal

                                 1.

                                 Echipamente de procesare a bancnotelor (Banknote processing machines) (BPM)

                                 BPM verifică autenticitatea și calitatea bancnotelor euro.

                                 2.

                                 Echipamente de stabilire a autenticității bancnotelor (Banknote authenticaton machines) (BAM)

                                 BAM verifică autenticitatea bancnotelor euro.

                                 3.

                                 Echipamente utilizate în casierie pentru recirculare (Teller assistant recycling machines) (TARM)

                                 TARM sunt echipamente de reciclare a numerarului care verifică autenticitatea și calitatea bancnotelor euro și care sunt utilizate de agenți care operează cu numerar. Pentru retrageri, acestea pot utiliza bancnote autentice și în stare bună care au fost depuse de alți clienți în tranzacții anterioare. În plus, acestea păstrează bancnotele euro în siguranță și permit agenților care operează cu numerar să crediteze sau să debiteze conturile bancare ale clienților.

                                 4.

                                 Echipamente utilizate în casierie (Teller assistant machines) (TAM)

                                 TAM sunt echipamente care verifică autenticitatea bancnotelor euro și care sunt utilizate de agenți care operează cu numerar. În plus, acestea păstrează bancnotele euro în siguranță și permit agenților care operează cu numerar să crediteze sau să debiteze conturile bancare ale clienților.

                           Echipamentele utilizate de personal trebuie să proceseze bancnotele în teancuri.
                     TARM și TAM pot fi folosite ca echipamente utilizate de clienți în cazul în care tipul de echipament a fost testat și prezentat pe website-ul BCE ca un CRM sau CIM/CCM. În acest caz, un TARM urmează a fi considerat ca un CRM și un TAM urmează a fi considerat ca un CIM/CCM.
                     3.   Tipuri de echipamente de procesare a bancnotelor

                     Eurosistemul testează tipuri de echipamente de procesare a bancnotelor. Acestea pot fi deosebite între ele prin sistemele de detectare specifice, prin programul informatic și alte componente destinate îndeplinirii funcțiilor de bază ale acestora. Acestea sunt: (a) recunoașterea bancnotelor euro autentice; (b) detectarea și separarea bancnotelor euro suspectate de a fi contrafăcute; (c) detectarea și separarea bancnotelor euro necorespunzătoare de cele în stare bună, dacă este cazul; și (d) trasabilitatea obiectelor identificate ca bancnote euro suspectate de a fi contrafăcute și a bancnotelor euro care nu sunt clar recunoscute ca fiind autentice, dacă este cazul.”

                  2.

                  Anexa IIa se înlocuiește cu următorul text:

                     „ANEXA IIa

                        CLASIFICAREA ȘI TRATAMENTUL BANCNOTELOR EURO DE ECHIPAMENTELE UTILIZATE DE CLIENȚI

                     Bancnotele euro sunt clasificate în una dintre următoarele categorii și sunt separate fizic pe categorii. Echipamentele care nu verifică bancnotele euro în privința calității nu trebuie să facă distincția între bancnotele euro din categoriile 4a și 4b.

                        Tabelul 1

                        Clasificarea și tratamentul bancnotelor euro de echipamentele utilizate de clienți în care este depus numerar și care permit trasabilitatea clientului

                                 Categorie

                                 Proprietăți

                                 Procedură

                                 1.

                                 Obiecte care nu sunt recunoscute ca fiind bancnote euro

                                 Neidentificate ca bancnote euro din cauza următoarelor aspecte:

                                             —

                                             bancnote euro nerecunoscute de echipamente

                                             —

                                             nu sunt bancnote euro

                                             —

                                             sunt obiecte asemănătoare bancnotelor euro

                                             —

                                             imagine sau format necorespunzător

                                             —

                                             colț (colțuri) îndoit(e) sau parte (părți) lipsă în mare măsură

                                             —

                                             probleme de alimentare sau de transport ale echipamentului

                                 Se returnează clientului de către echipament

                                 2.

                                 Bancnote euro suspectate de a fi contrafăcute

                                 Imagine și format recunoscute, dar unul sau mai multe dintre elementele de stabilire a autenticității verificate de echipament nu este detectat de echipament sau se află în mod evident în afara marjei de toleranță

                                 Retragere din circulație
                                 Predare imediată pentru stabilirea autenticității, împreună cu informațiile privind titularul contului, către autoritățile naționale competente, în cel mult 20 de zile lucrătoare de la depunerea în echipament. Titularul contului nu este creditat cu suma respectivă

                                 3.

                                 Bancnote euro care nu sunt clar recunoscute ca fiind autentice

                                 Imagine și format recunoscute, dar nu toate elementele de stabilire a autenticității verificate de echipament sunt recunoscute din cauza abaterilor de la calitate și/sau de la marja de toleranță. Bancnote euro necorespunzătoare în majoritatea cazurilor

                                 Retragere din circulație
                                 Bancnotele euro sunt procesate separat și sunt predate imediat BCN pentru stabilirea autenticității, în cel mult 20 de zile lucrătoare de la depunerea în echipament
                                 Informațiile privind titularul contului sunt stocate timp de opt săptămâni după ce bancnotele euro au fost detectate de echipament. Aceste informații sunt furnizate BCN la cerere. În mod alternativ, de comun acord cu BCN, informațiile privind trasabilitatea titularului contului pot fi puse la dispoziția acelei BCN, împreună cu bancnotele euro
                                 Titularul contului poate fi creditat cu suma respectivă

                                 4a.

                                 Bancnote euro care sunt identificate ca fiind autentice și în stare bună

                                 Toate verificările privind autenticitatea și calitatea care au fost efectuate de echipamente au avut rezultate pozitive

                                 Pot fi utilizate pentru repunere în circulație
                                 Titularul contului este creditat cu suma respectivă

                                 4b.

                                 Bancnote euro care sunt identificate ca fiind autentice și necorespunzătoare

                                 Toate verificările privind autenticitatea care au fost efectuate de echipamente au avut rezultate pozitive. Cel puțin un criteriu privind calitatea care a fost verificat a avut rezultate negative

                                 Nu pot fi utilizate pentru repunere în circulație și sunt returnate BCN
                                 Titularul contului este creditat cu suma respectivă

                           Reguli specifice privind tabelul 1:

                                 1.

                                 Bancnotele euro de categoriile 2 și 3 nu sunt returnate clientului de un echipament dacă echipamentul permite anularea unei operațiuni de depunere. Reținerea unor astfel de bancnote euro în cazul anulării unei operațiuni poate fi realizată prin stocarea acestora într-un spațiu de stocare temporară din echipament.

                                 2.

                                 E posibil ca bancnotele euro din categoria 3 să nu fie separate de bancnotele euro din categoria 4. În acest caz sunt în continuare aplicabile termenul pentru predarea bancnotelor euro mixte din categoriile 3 și 4b către BCN și cerințele pentru trasabilitatea clientului privind bancnotele euro de categoria 3, astfel cum sunt specificate pentru categoria 3.

                        Tabelul 2

                        Clasificarea și tratamentul bancnotelor euro de alte echipamente utilizate de clienți

                                 Categorie

                                 Proprietăți

                                 Procedură

                                 1.

                                 Obiecte care nu sunt recunoscute ca fiind bancnote euro

                                 Neidentificate ca bancnote euro din cauza următoarelor aspecte:

                                             —

                                             bancnote euro nerecunoscute de echipamente

                                             —

                                             nu sunt bancnote euro

                                             —

                                             sunt obiecte asemănătoare bancnotelor euro

                                             —

                                             imagine sau format necorespunzător

                                             —

                                             colț (colțuri) îndoit(e) sau parte (părți) lipsă în mare măsură

                                             —

                                             probleme de alimentare sau de transport ale echipamentului

                                 Nu pot fi distribuite clienților

                                 2.

                                 Bancnote euro suspectate de a fi contrafăcute

                                 Imagine și format recunoscute, dar unul sau mai multe dintre elementele de stabilire a autenticității verificate de echipament nu este detectat de echipament sau se află în mod evident în afara marjei de toleranță

                                 Nu pot fi distribuite clienților
                                 Predare imediată pentru stabilirea autenticității, împreună cu informațiile privind titularul contului, dacă sunt disponibile, către autoritățile naționale competente, în cel mult 20 de zile lucrătoare de la detectarea de către echipament

                                 3.

                                 Bancnote euro care nu sunt clar recunoscute ca fiind autentice

                                 Imagine și format recunoscute, dar nu toate elementele de stabilire a autenticității verificate de echipament sunt recunoscute din cauza abaterilor de la calitate și/sau de la marja de toleranță. Bancnote euro necorespunzătoare în majoritatea cazurilor

                                 Nu pot fi distribuite clienților
                                 Bancnotele euro sunt procesate separat și sunt predate imediat BCN pentru stabilirea autenticității, în cel mult 20 de zile lucrătoare de la depunerea în echipament

                                 4a.

                                 Bancnote euro care sunt identificate ca fiind autentice și în stare bună

                                 Toate verificările privind autenticitatea și calitatea care au fost efectuate de echipamente au avut rezultate pozitive

                                 Pot fi distribuite clienților

                                 4b.

                                 Bancnote euro care sunt identificate ca fiind autentice și necorespunzătoare

                                 Toate verificările privind autenticitatea care au fost efectuate de echipamente au avut rezultate pozitive. Cel puțin un criteriu privind calitatea care a fost verificat a avut rezultate negative

                                 Nu pot fi distribuite clienților și sunt returnate la BCN

                           Reguli specifice privind tabelul 2:

                                 1.

                                 Bancnotele euro din categoriile 1, 2 și 3 nu pot fi separate fizic. Amestecate, cele trei categorii trebuie tratate drept bancnote euro de categoria 2. Dacă bancnotele euro din categoriile 1, 2 și 3 pot fi separate cu un alt echipament de procesare a bancnotelor sau, dacă s-a convenit cu BCN în acest sens, de către membrii personalului calificat, acestea trebuie tratate în conformitate cu tabelul 2.

                                 2.

                                 Bancnotele euro din categoria 3 nu pot fi separate de bancnotele euro din categoria 4. În acest caz, este în continuare aplicabil termenul pentru predarea bancnotelor euro mixte din categoriile 3 și 4b către BCN, astfel cum sunt stabilite în categoria 3.”

                  3.

                  Anexa IIb se înlocuiește cu următorul text:

                     „ANEXA IIb

                        CLASIFICAREA ȘI TRATAMENTUL BANCNOTELOR EURO DE ECHIPAMENTELE UTILIZATE DE PERSONAL

                     Bancnotele euro sunt clasificate în una dintre categoriile prevăzute în tabelul 1. Bancnotele euro din categoriile 4a și 4b trebuie separate fizic de bancnotele euro din categoriile 1, 2 și 3. Echipamentele care nu verifică bancnotele euro în privința calității nu trebuie să facă distincția între bancnotele euro din categoriile 4a și 4b.

                        Tabelul 1

                        Clasificarea și tratamentul bancnotelor euro de echipamentele utilizate de personal

                                 Categorie

                                 Proprietăți

                                 Procedură

                                 1.

                                 Obiecte care nu sunt recunoscute ca fiind bancnote euro

                                 Neidentificate ca bancnote euro din cauza următoarelor aspecte:

                                             —

                                             bancnote euro nerecunoscute de echipamente

                                             —

                                             nu sunt bancnote euro

                                             —

                                             sunt obiecte asemănătoare bancnotelor euro

                                             —

                                             imagine sau format necorespunzător

                                             —

                                             colț (colțuri) îndoit(e) sau parte (părți) lipsă în mare măsură

                                             —

                                             probleme de alimentare sau de transport ale echipamentului

                                 Echipamentul le returnează operatorului pentru evaluare suplimentară și tratament
                                 După o evaluare vizuală de către un membru al personalului acestea pot fi returnate clientului de către agentul care operează cu numerar

                                 2.

                                 Bancnote euro suspectate de a fi contrafăcute

                                 Imagine și format recunoscute, dar unul sau mai multe dintre elementele de stabilire a autenticității verificate de echipament nu este detectat de echipament sau se află în mod evident în afara marjei de toleranță

                                 Echipamentul le returnează operatorului pentru tratament ulterior
                                 Acestea sunt procesate separat și sunt predate imediat autorităților naționale competente pentru stabilirea finală a autenticității, în cel mult 20 de zile lucrătoare de la procesarea de către echipament

                                 3.

                                 Bancnote euro care nu sunt clar recunoscute ca fiind autentice

                                 Imagine și format recunoscute, dar nu toate elementele de stabilire a autenticității verificate de echipament sunt recunoscute din cauza abaterilor de la calitate și/sau de la marja de toleranță. Bancnote euro necorespunzătoare în majoritatea cazurilor

                                 4a.

                                 Bancnote euro care sunt identificate ca fiind autentice și în stare bună

                                 Toate verificările privind autenticitatea și calitatea care au fost efectuate de echipamente au avut rezultate pozitive

                                 Pot fi utilizate pentru repunere în circulație
                                 Titularul contului este creditat cu suma respectivă

                                 4b.

                                 Bancnote euro care sunt identificate ca fiind autentice și necorespunzătoare

                                 Toate verificările privind autenticitatea care au fost efectuate de echipamente au avut rezultate pozitive. Cel puțin un criteriu privind calitatea care a fost verificat a avut rezultate negative

                                 Nu pot fi utilizate pentru repunere în circulație și sunt returnate BCN
                                 Titularul contului este creditat cu suma respectivă

                           Regulă specifică privind tabelul 1:
                     Dacă bancnotele euro din categoriile 2 și 3 pot fi separate fizic de echipamentul în sine sau de un alt echipament de procesare a bancnotelor sau, dacă s-a convenit cu BCN în acest sens, de către membrii personalului calificat, atunci bancnotele euro din categoria 3 pot fi furnizate BCN împreună cu bancnotele euro din categoria 4b. În acest caz, se aplică termenul pentru predarea bancnotelor euro din categoria 2 către autoritatea națională competentă și a bancnotelor euro amestecate din categoriile 3 și 4b către BCN, astfel cum este prevăzut în tabel.

                        Norme specifice de clasificare și sortare pentru anumite echipamente utilizate de personal

                                 1.

                                 BPM clasifică și sortează fizic bancnotele euro din categoriile 1, 2 și 3 în unul sau mai multe sertare de ieșire și bancnotele euro din categoriile 4a și 4b în două sertare de ieșire separate, astfel cum este prevăzut în anexa IIb, ceea ce presupune cel puțin trei sertare de ieșire dedicate pentru a evita intervenția unui utilizator al echipamentului.

                                 2.

                                 BPM cu doar două sertare de ieșire pot totuși clasifica și sorta bancnote euro dacă sunt îndeplinite următoarele cerințe:

                                             (a)

                                             verificările privind autenticitatea și calitatea sunt realizate în aceeași etapă de trecere prin echipament. În această etapă, bancnotele euro din categoria 4a trebuie sortate într-un sertar fix, în timp ce bancnotele euro din alte categorii trebuie sortate într-un sertar fix care nu are contact fizic cu bancnotele euro din categoria 4a;

                                             (b)

                                             în cazul în care o bancnotă euro din categoria 1, 2 sau 3 este identificată ca fiind prezentă în cel de al doilea sertar, operatorul trebuie să verifice încă o dată cu ajutorul echipamentului bancnota (bancnotele) euro din cel de al doilea sertar. În această a doua etapă, bancnotele euro din categoriile 1, 2 și 3 trebuie separate de bancnotele euro din categoria 4b prin sortarea celor dintâi într-un sertar dedicat și tratate conform tabelului de mai sus. Întrucât echipamentul nu poate separa fizic bancnotele euro din categoriile 1, 2 și 3 în diferite sertare, toate acestea trebuie considerate și tratate drept bancnote euro din categoria 2.

                                 3.

                                 BAM clasifică și sortează fizic bancnotele euro din categoriile 1, 2 și 3 într-un sertar și bancnotele euro din categoriile 4a și 4b într-un al doilea sertar, ceea ce presupune cel puțin două sertare de ieșire dedicate pentru a evita intervenția unui utilizator al echipamentului.

                                 4.

                                 BAM care au doar un sertar dedicat pot totuși clasifica și sorta bancnote euro dacă sunt îndeplinite următoarele cerințe:

                                             (a)

                                             la fiecare procesare a unei bancnote euro din categoria 1, 2 sau 3, echipamentul trebuie să oprească imediat procesarea și să păstreze bancnota euro respectivă într-o poziție în care să fie evitat orice contact fizic cu bancnote euro recunoscute ca fiind autentice;

                                             (b)

                                             rezultatul verificării autenticității trebuie indicat pe un ecran pentru fiecare bancnotă euro din categoria 1, 2 sau 3. Întrucât echipamentul nu poate separa fizic bancnotele euro din categoriile 1, 2 și 3 în sertare diferite, toate acestea trebuie considerate și tratate drept bancnote euro din categoria 2;

                                             (c)

                                             echipamentul trebuie să verifice prezența unei bancnote euro din categoria 1, 2 sau 3 în momentul opririi procesării, aceasta putând fi reluată doar după îndepărtarea fizică a bancnotei euro din categoria 1, 2 sau 3 de către operator;

                                             (d)

                                             la fiecare oprire a procesării, operatorul are acces la o singură bancnotă euro din categoria 1, 2 sau 3.”

                  4.

                  Anexa IIIa este eliminată, anexa IIIb este renumerotată ca anexa III.

                  5.

                  Anexa IV se înlocuiește cu următorul text:„
                     ANEXA IV

                        COLECTAREA DATELOR DE LA AGENȚII CARE OPEREAZĂ CU NUMERAR

                     1.   Obiective

                     Obiectivele colectării datelor constau în a permite BCN și BCE să monitorizeze activitățile relevante ale agenților care operează cu numerar și să supravegheze evoluțiile circuitului numerarului.
                     2.   Principii generale

                                 2.1.

                                 Datele privind echipamentele de procesare a bancnotelor sunt raportate doar atunci când echipamentele sunt utilizate pentru conformarea cu prezenta directivă.

                                 2.2.

                                 Agenții care operează cu numerar furnizează periodic BCN din statul lor membru următoarele:

                                             —

                                             informații privind instituțiile unde numerarul este procesat, precum birourile sucursalelor; și

                                             —

                                             informații privind echipamentele de procesare a bancnotelor și echipamentele de distribuire a numerarului.

                                 2.3.

                                 În plus, agenții care operează cu numerar care repun în circulație bancnote euro prin intermediul echipamentelor de procesare a bancnotelor și al echipamentelor de distribuire a numerarului furnizează periodic BCN din statul lor membru următoarele:

                                             —

                                             informații privind volumul operațiunilor cu numerar (numărul de bancnote euro procesate) care implică echipamente de procesare a bancnotelor și echipamente de distribuire a numerarului;

                                             —

                                             informații privind sucursalele izolate ale instituțiilor de credit cu un nivel scăzut al operațiunilor cu numerar unde verificările privind calitatea sunt efectuate manual.

                           3.   Tip de date și cerințe de raportare

                                 3.1.

                                 În funcție de natura acestora, datele colectate sunt împărțite în date master și date operaționale.

                        Date master

                                 3.2.

                                 Datele master cuprind informații privind: (a) agenții individuali care operează cu numerar și echipamentele de procesare a bancnotelor și echipamentele de distribuire a numerarului ale acestora, aflate în uz; și (b) sucursalele izolate ale instituțiilor de credit.

                                 3.3.

                                 Datele master sunt furnizate BCN la data aplicării prezentei decizii și, ulterior, la fiecare 6 luni. Datele specificate în modelul prevăzut în apendicele 1 trebuie furnizate, deși BCN poate solicita furnizarea acestora într-un format diferit. Pentru o perioadă de tranziție, BCN pot solicita ca raportarea să se efectueze lunar, dacă aceasta era practica lor înainte de intrarea în vigoare a prezentei decizii, sau trimestrial.

                                 3.4.

                                 Din motive ce țin de monitorizare, o BCN poate decide să colecteze datele la nivel local, cum ar fi la nivelul birourilor sucursalelor.

                                 3.5.

                                 O BCN poate decide să excludă din sfera cerințelor de raportare echipamentele de procesare a bancnotelor utilizate doar pentru procesarea bancnotelor euro eliberate la ghișeu sau care nu sunt utilizate pentru repunere în circulație. O BCN poate solicita agenților care operează cu numerar să indice CRM și CCM care sunt utilizați ca CCM/CIM sau CIM.

                                 3.6.

                                 Datele privind sucursalele izolate menționate în modelul prevăzut în apendicele 3 trebuie furnizate, deși BCN poate solicita furnizarea acestora într-un format diferit.

                        Date operaționale

                                 3.7.

                                 Datele care provin din procesarea și repunerea în circulație a bancnotelor euro de către agenții care operează cu numerar sunt clasificate ca date operaționale.

                                 3.8.

                                 Conform articolului 6 alineatul (1) din Regulamentul (CE) nr. 1338/2001, o BCN poate decide să excludă alți agenți economici de la obligația de a raporta date operaționale, în cazul în care numărul bancnotelor euro pe care aceștia le repun în circulație prin intermediul echipamentelor de distribuire a numerarului se situează sub nivelul stabilit de BCN.

                                 3.9.

                                 Datele sunt furnizate la interval de șase luni. Acestea sunt raportate BCN cel târziu la două luni după perioada relevantă de raportare, și anume sfârșitul lunii februarie și sfârșitul lunii august. Datele pot fi furnizate cu utilizarea formei stabilită în apendicele 2. Pentru o perioadă de tranziție, BCN pot solicita ca raportarea să se efectueze lunar, dacă aceasta era practica lor înainte de intrarea în vigoare a prezentei decizii, sau trimestrial.

                                 3.10.

                                 Datele sunt furnizate de agenții care operează cu numerar care procesează fizic bancnotele euro. În cazul în care un agent care operează cu numerar a externalizat unui alt agent care operează cu numerar verificarea autenticității și a calității, datele sunt furnizate de agentul desemnat conform articolului 3 alineatul (2).

                                 3.11.

                                 Agenții care operează cu numerar raportează date cu privire la numărul de bucăți (volum), agregate la nivel național și defalcate pe cupiuri. O defalcare pe serii de bancnote nu este necesară. Datele sunt raportate separat pentru sucursalele izolate ale instituțiilor de credit.

                                 3.12.

                                 Din motive ce țin de monitorizare, o BCN poate decide să colecteze datele la nivel local, cum ar fi la nivelul birourilor sucursalelor.

                                 3.13.

                                 O BCN poate decide să excludă din sfera de aplicare a cerințelor de raportare bancnotele euro care sunt procesate cu echipamente de procesare a bancnotelor și distribuite la ghișeu.

                                 3.14.

                                 Agenților care operează cu numerar care au externalizat altor agenți care operează cu numerar verificarea autenticității și a calității li se poate solicita să furnizeze BCN informații detaliate cu privire la aceștia din urmă, inclusiv aranjamentele privind externalizarea.

                                 3.15.

                                 Datele privind sucursalele izolate prevăzute în modelul inclus în apendicele 3 trebuie furnizate, deși BCN poate solicita furnizarea acestora într-un format diferit și poate conveni cu agenții care operează cu numerar în sensul colectării unor date mai cuprinzătoare.

                           4.   Confidențialitatea și publicarea datelor

                                 4.1.

                                 Atât datele master, cât și cele operaționale sunt tratate ca date confidențiale.

                                 4.2.

                                 BCN și BCE pot decide să publice rapoarte sau statistici utilizând datele obținute în temeiul prezentei anexe. Orice astfel de publicare este agregată într-o manieră care să nu permită ca vreo informație să fie atribuită entităților raportoare individuale.

                     Apendicele 1

                        MODEL DE RAPORT

                        Date master

                     Aceste informații trebuie furnizate:
                     [Denumirea BCN; date de contact; adresă]
                     1.   Informații privind agentul care operează cu numerar

                     Denumirea agentului care operează cu numerar:
                     Adresa sediului:
                     Cod poștal:
                     Oraș:
                     Stradă:
                     Tipul societății:

                                 —

                                 instituție de credit

                                 —

                                 birou de schimb

                                 —

                                 societate specializată în transport de numerar care nu este o instituție de plată

                                 —

                                 comerciant (comerciant cu amănuntul)

                                 —

                                 cazinou

                                 —

                                 altele, inclusiv instituții de plată care nu au fost încă clasificate în una dintre categoriile de mai sus (precizați)

                           Persoane de contact:
                     Nume:
                     Nr. de telefon:
                     Nr. de fax:
                     Adrese e-mail:
                     Partener de externalizare (dacă este cazul)
                     Nume:
                     Adresă:
                     Cod poștal:
                     Oraș:
                     2.   Echipamente utilizate de clienți

                                 Categorie echipament

                                 Număr de identificare (1)

                                 Producător (1)

                                 Denumirea echipamentului (1)

                                 Identificare (1)

                                 (sistem de detectare/versiuni ale programului informatic)

                                 Numărul total al echipamentelor aflate în funcțiune

                                 CIM

                                 CRM

                                 CCM

                                 COM

                           3.   Echipamente utilizate de personal

                                 Categorie echipament

                                 Număr de identificare (2)

                                 Producător (2)

                                 Denumirea echipamentului (2)

                                 Identificare (2)

                                 (sistem de detectare/versiuni ale programului informatic)

                                 Numărul total al echipamentelor aflate în funcțiune

                                 BPM

                                 BAM

                                 TARM

                                 TAM

                           4.   Echipamente de distribuire a numerarului

                                 Numărul total al echipamentelor aflate în funcțiune

                                 ATM

                                 SCoT

                                 Altele

                     Apendicele 2

                        MODEL DE RAPORT

                        Date operaționale

                     1.   Informații privind agentul care operează cu numerar

                                 Denumirea agenților care operează cu numerar

                                 Perioada de raportare

                           2.   Date

                     Vă rugăm să furnizați date agregate la nivel național sau regional, astfel cum a fost stabilit de BCN – excluzând sucursalele izolate.

                                 Numărul total de bancnote euro procesate (3)

                                 Dintre care au fost sortate ca necorespunzătoare (3)

                                 Din care au fost repuse în circulație (4)

                                 5 EUR

                                 10 EUR

                                 20 EUR

                                 50 EUR

                                 100 EUR

                                 200 EUR

                                 500 EUR

                                 Numărul de bancnote euro eliberate prin intermediul echipamentelor utilizate de clienți și al echipamentelor de distribuire a numerarului

                           Dacă o BCN aplică excepția aplicabilă sucursalelor izolate prevăzută la articolul 7, aceste date sunt obligatorii pentru instituțiile de credit din statul membru respectiv. Instituțiile de credit trebuie să se consulte cu BCN pentru a determina datele care trebuie raportate.

                     Apendicele 3

                        SUCURSALE IZOLATE ALE INSTITUțIILOR DE CREDIT

                     Aceste informații sunt furnizate doar de instituțiile de credit care au sucursale izolate, astfel cum este prevăzut la articolul 7 alineatul (1).
                     1.   Informații privind instituția de credit

                                 Denumirea instituției de credit

                                 Perioada de raportare

                     2.   Date

                                 Denumirea sucursalei izolate

                                 Adresă

                                 Numărul de bancnote euro distribuite prin intermediul echipamentelor utilizate de clienți și al echipamentelor de distribuire a numerarului

                           ”

         (1)  Aceste intrări sunt completate conform intrărilor corespunzătoare de pe website-ul BCE.

         (2)  Aceste intrări sunt completate conform intrărilor corespunzătoare de pe website-ul BCE.

         (3)  Acest element cuprinde atât echipamentele utilizate de personal, cât și echipamentele utilizate de clienți.

         (4)  Bancnotele euro returnate BCN și bancnotele euro repuse în circulație la ghișeu, dacă astfel a hotărât BCN, sunt excluse.


title: 2011/35/PESC: Decizia Comitetului politic și de securitate BiH/17/2011 din 14 ianuarie 2011 privind numirea unui comandant de operație UE pentru operația militară a Uniunii Europene în Bosnia și Herțegovina

text:
               21.1.2011

               RO

               Jurnalul Oficial al Uniunii Europene

               L 18/41

         DECIZIA COMITETULUI POLITIC ȘI DE SECURITATE BiH/17/2011
   din 14 ianuarie 2011
   privind numirea unui comandant de operație UE pentru operația militară a Uniunii Europene în Bosnia și Herțegovina
   (2011/35/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al doilea paragraf,
   având în vedere Acțiunea comună 2004/570/PESC a Consiliului din 12 iulie 2004 privind operațiunea militară a Uniunii Europene în Bosnia și Herțegovina (1), în special articolul 6 alineatul (1),
   întrucât:

               (1)

               În conformitate cu articolul 6 alineatul (1) din Acțiunea comună 2004/570/PESC, Consiliul autorizează Comitetul politic și de securitate să adopte decizii privind numirea comandantului operației UE.

               (2)

               În conformitate cu Decizia BiH/10/2007 a Comitetului politic și de securitate din 25 septembrie 2007 privind numirea unui comandant al operației UE pentru operația militară a Uniunii Europene în Bosnia și Herțegovina (2), Comandantul Suprem Adjunct al Forțelor Aliate în Europa (DSACEUR) generalul Sir John McCOLL a fost numit comandant al operației UE pentru operația militară a Uniunii Europene în Bosnia și Herțegovina.

               (3)

               NATO a decis numirea generalului Sir Richard SHIRREFF în calitate de DSACEUR în locul generalului John McCOLL. Mandatul generalului Sir Richard SHIRREFF va începe la data de 4 martie 2011. Generalul Sir Richard SHIRREFF ar trebui să îl înlocuiască pe generalul Sir John McCOLL și în calitatea sa de comandant al operației UE pentru operația militară a Uniunii Europene în Bosnia și Herțegovina.

               (4)

               În conformitate cu articolul 5 din protocolul (22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării.

               (5)

               Consiliul European de la Copenhaga a adoptat la 12 și 13 decembrie 2002 o declarație în care se afirmă că mecanismele „Berlin plus” și punerea în aplicare a acestora se aplică numai acelor state membre ale Uniunii care sunt, de asemenea, fie membre NATO, fie părți la „Parteneriatul pentru Pace” și care au încheiat, în consecință, acorduri de securitate bilaterale cu NATO,

         ADOPTĂ PREZENTA DECIZIE:
   Articolul 1
   Generalul Sir Richard SHIRREFF este numit prin prezenta decizie comandant de operație UE pentru operația militară a Uniunii Europene în Bosnia și Herțegovina.
   Articolul 2
   Prezenta decizie intră în vigoare la 4 martie 2011.

      Adoptată la Bruxelles, 14 ianuarie 2011.

            Pentru Comitetul politic și de securitate

            Președintele

         O. SKOOG

      (1)  JO L 252, 28.7.2004, p. 10.

      (2)  JO L 293, 10.11.2007, p. 8.


title: Decizia nr. 1358/2008/CE a Parlamentului European și a Consiliului din 16 decembrie 2008 de modificare a Deciziei nr. 1904/2006/CE de instituire pentru perioada 2007-2013 a programului Europa pentru cetățeni pentru promovarea cetățeniei europene active

text:
               30.12.2008

               RO

               Jurnalul Oficial al Uniunii Europene

               L 350/58

      DECIZIA NR. 1358/2008/CE A PARLAMENTULUI EUROPEAN ȘI A CONSILIULUI

   din 16 decembrie 2008
   de modificare a Deciziei nr. 1904/2006/CE de instituire pentru perioada 2007-2013 a programului „Europa pentru cetățeni” pentru promovarea cetățeniei europene active
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 151 și 308,
   având în vedere propunerea Comisiei,
   după consultarea Comitetului Economic și Social European,
   după consultarea Comitetului Regiunilor,
   hotărând în conformitate cu procedura prevăzută în articolul 251 din tratat (1),
   întrucât:

               (1)

               Decizia nr.1904/2006/CE a Parlamentului European și a Consiliului din 12 decembrie 2006 (2) a instituit programul „Europa pentru cetățeni” pentru perioada 2007-2013.

               (2)

               Articolul 8 alineatul (3) din Decizia nr. 1904/2006/CE prevede că măsurile necesare punerii în aplicare a programului, altele decât cele enumerate la alineatul (2), se adoptă în conformitate cu procedura menționată la articolul 9 alineatul (3) din decizia respectivă, și anume în conformitate cu procedura de consultare instituită prin Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (3).

               (3)

               Această formulare a Deciziei nr. 1904/2006/CE implică în special faptul că deciziile de selecție, altele decât cele menționate la articolul 8 alineatul (2) din decizia respectivă, fac obiectul procedurii de consultare și al dreptului de control al Parlamentului European.

               (4)

               Respectivele decizii de selecție vizează însă în principal subvenții de valoare redusă și nu implică adoptarea unor decizii politice sensibile.

               (5)

               Aceste cerințe procedurale determină prelungirea duratei procesului de atribuire a subvențiilor către solicitanți cu două-trei luni. Acestea provoacă numeroase întârzieri în dauna beneficiarilor subvențiilor, reprezintă o sarcină disproporționată în administrarea programului și nu generează nicio valoare adăugată ținând cont de natura subvențiilor acordate.

               (6)

               Pentru a permite o punere în aplicare mai rapidă și mai eficientă a deciziilor de selecție este necesară înlocuirea procedurii de consultare cu obligația Comisiei de a informa fără întârziere Parlamentul European și statele membre cu privire la toate măsurile luate pentru a pune în aplicare Decizia nr. 1904/2006/CE fără asistența unui comitet,

         ADOPTĂ PREZENTA DECIZIE:
   Articolul 1
   Decizia nr. 1904/2006/CE se modifică după cum urmează:

               1.

               La articolul 8, alineatul (3) se înlocuiește cu următorul text:
               „(3)   Comisia informează comitetul menționat la articolul 9 și Parlamentul European referitor la toate celelalte decizii de selecție pe care le-a luat cu privire la punerea în aplicare a prezentei decizii, în termen de două zile lucrătoare de la adoptarea deciziilor respective. Această informare cuprinde descrierea și analiza solicitărilor primite, o descriere a procedurii de evaluare și selecție, precum și o listă a proiectelor propuse pentru a fi finanțate și o listă a proiectelor a căror finanțare a fost respinsă.”

               2.

               Se elimină articolul 9 alineatul (3).

         Articolul 2
   Comisia înaintează Parlamentului European și Consiliului un raport privind efectele prezentei decizii până la 30 iunie 2010.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Strasbourg, 16 decembrie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         B. LE MAIRE

      (1)  Avizul Parlamentului European din 2 septembrie 2008 (nepublicat încă în Jurnalul Oficial) și Decizia Consiliului din 20 noiembrie 2008.

      (2)  JO L 378, 27.12.2006, p. 32.

      (3)  JO L 184, 17.7.1999, p. 23.


title: Decizia (UE) 2016/581 a Consiliului din 11 aprilie 2016 privind semnarea, în numele Uniunii Europene, a acordului sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

text:
               16.4.2016

               RO

               Jurnalul Oficial al Uniunii Europene

               L 101/1

         DECIZIA (UE) 2016/581 A CONSILIULUI
   din 11 aprilie 2016
   privind semnarea, în numele Uniunii Europene, a acordului sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 15 iulie 2013, Consiliul a autorizat Comisia să deschidă negocieri cu anumite alte state membre ale Organizației Mondiale a Comerțului în temeiul articolului XXIV alineatul (6) din Acordul General pentru Tarife și Comerț (GATT) 1994, în cadrul procesului de aderare la Uniunea Europeană a Republicii Croația.

               (2)

               Negocierile au fost conduse de Comisie în cadrul directivelor de negociere adoptate de Consiliu.

               (3)

               Respectivele negocieri s-au încheiat și, la 18 decembrie 2015, a fost parafat un acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană.

               (4)

               Acordul ar trebui să fie semnat,

         ADOPTĂ PREZENTA DECIZIE:
   Articolul 1
   Este autorizată semnarea, în numele Uniunii, a Acordului sub forma unui schimb de scrisori între Uniunea Europeană și Republica Orientală a Uruguayului, în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană, sub rezerva încheierii acordului menționat (1).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Luxembourg, 11 aprilie 2016.

            Pentru Consiliu

            Președintele

         M.H.P. VAN DAM

      (1)  Textul acordului se va publica împreună cu decizia privind încheierea acestuia.


title: Decizia Comisiei din 23 aprilie 2013 privind instituirea unui grup de experți al Comisiei, cu denumirea Platforma pentru bună guvernanță fiscală, planificare fiscală agresivă și dublă impunere

text:
               26.4.2013

               RO

               Jurnalul Oficial al Uniunii Europene

               C 120/17

         DECIZIA COMISIEI
   din 23 aprilie 2013
   privind instituirea unui grup de experți al Comisiei, cu denumirea Platforma pentru bună guvernanță fiscală, planificare fiscală agresivă și dublă impunere
   2013/C 120/07
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               În comunicarea sa din 6 decembrie 2012 (1), Comisia a prezentat un plan de acțiune în vederea consolidării luptei împotriva fraudei fiscale și evaziunii fiscale. Comunicarea a fost însoțită de două recomandări, una privind planificarea fiscală agresivă (2) și una privind măsurile menite să încurajeze țările terțe să aplice standarde minime de bună guvernanță în chestiuni fiscale (3). În prezent, aceste domenii sunt de o deosebită importanță, după cum a subliniat și Parlamentul European în rezoluția sa din 19 aprilie 2012 referitoare la identificarea unor modalități concrete de combatere a fraudei fiscale și a evaziunii fiscale (4).

               (2)

               În conformitate cu Recomandarea privind planificarea fiscală agresivă, statele membre ar trebui să adopte o regulă generală antiabuz conform căreia să nu ia în considerare acordurile artificiale care au fost introduse în scopul esențial de a evita impozitarea și să aplice normele fiscale în funcție de natura economică a acestor acorduri. De asemenea, recomandarea încurajează statele membre să includă în cadrul convențiilor de evitare a dublei impuneri o prevedere destinată să prevină o formă specifică de dublă neimpozitare.

               (3)

               Recomandarea cu privire la măsurile menite să încurajeze țările terțe să aplice standarde minime de bună guvernanță în chestiuni fiscale oferă criterii care permit identificarea țărilor terțe care nu respectă aceste standarde minime. De asemenea, recomandarea conține o serie de măsuri pe care statele membre le pot lua în ceea ce privește aceste țări terțe, precum și în favoarea țărilor terțe care respectă standardele respective sau se angajează să facă acest lucru.

               (4)

               Este important ca aceste recomandări să fie puse în aplicare în cea mai mare măsură posibil, într-un mod care să țină seama pe deplin de experiența, competențele și punctele de vedere relevante. În plus, aceste elemente ar trebui să fie încorporate și în raportul referitor la aplicarea recomandărilor menționate anterior, pe care Comisia s-a angajat să îl publice până la sfârșitul anului 2015. Acestea ar trebui să fie utilizate de Comisie și în scopul viitoarelor sale lucrări în domeniul vizat.

               (5)

               În comunicarea sa privind dubla impunere pe piața unică (5), Comisia a concluzionat că va examina beneficiile potențiale ale înființării unui forum al UE pentru dubla impunere, și anume un grup de experți care să discute problemele referitoare la acest subiect. Având în vedere importanța lor pentru funcționarea pieței interne, se pare că aceste probleme ar trebui discutate în mod regulat în cadrul unui grup de experți. În plus, răspunsurile din cadrul consultării publice lansate de Comisie privind exemple concrete și modalitățile posibile de eliminare a dublei neimpozitări au subliniat faptul că, din punct de vedere practic, dubla neimpozitare și dubla impunere sunt adesea asociate și, prin urmare, nu ar trebui tratate separat. Dat fiind faptul că dubla neimpozitare în sine prezintă o legătură cu planificarea fiscală agresivă, unul dintre subiectele menționate mai sus, este adecvat ca problema dublei impuneri să fie tratată în cadrul aceluiași grup de experți, și anume platforma propusă.

               (6)

               Platforma ar trebui să permită un dialog în aceste domenii care să favorizeze schimburile de experiență și de expertiză și să garanteze că toate părțile interesate își pot face cunoscute opiniile.

               (7)

               Forumul trebuie să fie prezidat de Comisie și să fie compus din reprezentanți ai autorităților fiscale ale statelor membre, ai organizațiilor întreprinderilor sau ale societății civile, precum și din profesioniști din domeniul fiscal.

               (8)

               Trebuie prevăzute norme privind dezvăluirea de informații de către membrii platformei.

               (9)

               Datele cu caracter personal trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6),

         ADOPTĂ PREZENTA DECIZIE:
   Articolul 1
   Obiect
   Se instituie grupul de experți denumit „Platforma pentru bună guvernanță fiscală, planificare fiscală agresivă și dublă impunere” (denumit în continuare „platforma”).
   Articolul 2
   Sarcini
   Sarcinile platformei sunt:

               (a)

               să încurajeze schimbul de opinii între întreprinderi, societatea civilă și experții autorităților fiscale naționale privind aspectele referitoare la buna guvernanță în chestiuni fiscale, la planificarea fiscală agresivă și la dubla impunere. Termenul bună guvernanță în chestiuni fiscale se referă la transparență, la schimbul de informații și la concurența fiscală loială;

               (b)

               să furnizeze Comisiei informații relevante pentru identificarea priorităților în aceste domenii și pentru alegerea mijloacelor și a instrumentelor adecvate pentru a înregistra progrese în aceste domenii;

               (c)

               să contribuie la aplicarea și implementarea optimă a recomandărilor Comisiei menționate mai sus, prin identificarea aspectelor tehnice și practice care pot fi relevante în acest domeniu, precum și a soluțiilor posibile;

               (d)

               să furnizeze Comisiei informații relevante în vederea elaborării raportului privind punerea în aplicare a recomandărilor sale referitoare la măsurile destinate să încurajeze țările terțe să aplice standarde minime de bună guvernanță în chestiuni fiscale și la planificarea fiscală agresivă;

               (e)

               să discute aspecte practice semnalate de autoritățile fiscale, de întreprinderi, de societatea civilă și de profesioniștii din domeniul fiscal și să elaboreze modalități posibile de abordare mai eficientă a problemelor actuale de dublă impozitare care afectează buna funcționare a pieței interne.

         Articolul 3
   Consultare
   Comisia poate consulta platforma cu privire la orice chestiune referitoare la buna guvernanță în chestiuni fiscale, la planificarea fiscală agresivă și la dubla impunere.
   Articolul 4
   Componență – Numirea membrilor
   (1)   Platforma este formată din maximum 45 de membri.
   (2)   Membrii platformei sunt:

               (a)

               autoritățile fiscale ale statelor membre;

               (b)

               maximum 15 organizații ale întreprinderilor, ale societății civile și ale profesioniștilor din domeniul fiscal.

         (3)   Autoritățile fiscale din fiecare stat membru nominalizează câte un reprezentant din rândul funcționarilor responsabili cu fiscalitatea transfrontalieră, cu accent pe combaterea planificării fiscale agresive.
   (4)   În urma unei cereri de candidaturi, directorul general pentru impozitare și uniune vamală numește organizațiile menționate la alineatul (2) litera (b) care au competențe în domeniile menționate la articolul 2 și care au răspuns la cererea de candidaturi.
   (5)   Când răspund la cererea de candidaturi, organizațiile nominalizează un reprezentant și un supleant pentru situațiile în care reprezentantul este absent sau indisponibil. Directorul general pentru impozitare și uniune vamală poate prezenta obiecții la numirea unui reprezentant sau a unui supleant de către o organizație în cazul în care consideră că acesta nu prezintă profilul solicitat în cererea de candidaturi. În astfel de cazuri, organizația respectivă este invitată să nominalizeze un alt reprezentant sau un alt supleant.
   (6)   Supleanții sunt nominalizați în același condiții ca și membrii; ei îi înlocuiesc în mod automat pe membrii absenți sau indisponibili.
   (7)   Organizațiile sunt desemnate pentru o perioadă de trei ani, cu excepția cazului în care sunt înlocuite sau excluse în conformitate cu alineatul (9). Mandatul lor poate fi reînnoit în urma unei noi cereri de candidaturi.
   (8)   Organizațiile considerate apte pentru a deveni membre, dar nedesemnate, pot fi înscrise pe o listă de rezervă care se păstrează timp de trei ani și pe care Comisia o poate folosi pentru numirea unor înlocuitori.
   (9)   Organizațiile menționate la alineatul (2) litera (b), sau reprezentanții acestora, pot fi înlocuite sau excluse pentru restul perioadei mandatului în oricare dintre următoarele cazuri:

               (a)

               dacă organizația sau reprezentantul său nu mai este în măsură să contribuie în mod concret la lucrările platformei;

               (b)

               dacă organizația sau reprezentantul său nu respectă condițiile prevăzute la articolul 339 din Tratatul privind funcționarea Uniunii Europene;

               (c)

               dacă organizația sau reprezentantul său își prezintă demisia;

               (d)

               dacă înlocuirea sau excluderea este de dorit pentru a menține o reprezentare echilibrată a diferitelor domenii de expertiză și de interes.

         În vederea soluționării situațiilor menționate la primul paragraf, directorul general pentru impozitare și uniune vamală poate, dacă este cazul, să desemneze o organizație înlocuitoare de pe lista de rezervă menționată la alineatul (8) sau să solicite unei organizații să desemneze un alt reprezentant sau un alt membru supleant.
   (10)   Numele organizațiilor și ale reprezentanților acestora se publică în Registrul grupurilor de experți și al altor entități similare al Comisiei, denumit în continuare „registru”, precum și pe un site internet dedicat.
   (11)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Funcționare
   (1)   Platforma este prezidată de directorul general pentru impozitare și uniune vamală sau de reprezentantul acestuia.
   (2)   Cu acordul președintelui, platforma poate institui subgrupuri pentru a analiza probleme specifice, pe baza unui mandat stabilit de aceasta. Aceste subgrupuri sunt desființate imediat după ce și-au îndeplinit mandatul.
   (3)   Președintele poate invita ad-hoc experți din afara platformei, care dețin competențe specifice în legătură cu un subiect de pe ordinea de zi, pentru a participa la activitatea platformei sau a subgrupului. De asemenea, președintele poate acorda statutul de observator unor persoane sau organizații, așa cum sunt definite în regula nr. 8 alineatul (3) din regulile orizontale aplicabile grupurilor de experți (7), precum și unor țări candidate. Mai exact, pot fi invitați ca observatori reprezentanți ai țărilor în curs de aderare și ai organizațiilor internaționale.
   (4)   Membrii și reprezentanții acestora, precum și experții și observatorii invitați trebuie să respecte obligațiile de secret profesional prevăzute în tratate și în alte norme relevante ale UE, precum și normele de securitate privind protecția informațiilor clasificate ale UE, prevăzute în anexa la Regulamentul de procedură al Comisiei (8). Dacă aceste obligații nu sunt respectate, Comisia poate lua toate măsurile pe care le consideră necesare.
   (5)   Reuniunile platformei și ale subgrupurilor acesteia vor avea loc în principiu la unul dintre sediile Comisiei. Comisia va asigura serviciile de secretariat. La reuniunile platformei și ale subgrupurilor acesteia pot asista și pot fi implicate alte servicii ale Comisiei interesate de lucrări.
   (6)   Platforma își adoptă propriul regulament de procedură pe baza regulamentului de procedură standard pentru grupurile de experți.
   (7)   Comisia publică toate documentele relevante legate de activitățile desfășurate de platformă (agende de lucru, minute și contribuții ale participanților), fie prin includerea acestora în registru, fie prin intermediul unui link al registrului către un site internet dedicat. Nu se publică documentele a căror divulgare ar submina protecția interesului public sau privat în sensul articolului 4 din Regulamentul (CE) nr. 1049/2001 (9).
   Articolul 6
   Cheltuieli aferente reuniunilor
   (1)   Participanții la activitățile platformei nu sunt remunerați pentru serviciile prestate.
   (2)   Comisia rambursează cheltuielile de călătorie și, dacă este cazul, cheltuielile de ședere ale participanților la activitățile platformei în conformitate cu dispozițiile în vigoare în cadrul Comisiei.
   (3)   Cheltuielile respective se rambursează în limitele creditelor disponibile alocate în cadrul procedurii anuale de alocare a resurselor.
   Articolul 7
   Aplicabilitate
   Prezenta decizie se aplică pe o perioadă de trei ani.

      Adoptată la Bruxelles, 23 aprilie 2013.

            Pentru Comisie

         Algirdas ŠEMETA

            Membru al Comisiei

      (1)  COM(2012) 722.

      (2)  C(2012) 8806 final.

      (3)  C(2012) 8805 final.

      (4)  P7_TA(2012)0030.

      (5)  COM(2011) 712 final.

      (6)  JO L 8, 12.1.2001, p. 1.

      (7)  Comunicarea președintelui Comisiei: Cadru pentru grupurile de experți ale Comisiei: reguli orizontale și registru public, C(2010) 7649 final.

      (8)  JO L 308, 8.12.2000, p. 26.

      (9)  JO L 145, 31.5.2001, p. 43. Scopul acestor excepții este să se protejeze securitatea publică, afacerile militare, relațiile internaționale, politica financiară, monetară sau economică, viața privată și integritatea persoanelor, interesele comerciale, procedurile judiciare și consultanța juridică, anchetele/inspecțiile/auditurile și procesul decizional al instituției.


title: 2014/10/UE: Decizia Consiliului din 13 ianuarie 2014 de numire a unui membru suedez în cadrul Comitetului Economic și Social European

text:
               15.1.2014

               RO

               Jurnalul Oficial al Uniunii Europene

               L 10/17

         DECIZIA CONSILIULUI
   din 13 ianuarie 2014
   de numire a unui membru suedez în cadrul Comitetului Economic și Social European
   (2014/10/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului suedez,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului doamnei Ellen NYGREN,

         ADOPTĂ PREZENTA DECIZIE:
   Articolul 1
   Doamna Lise-Lotte LENBERG se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 13 ianuarie 2014.

            Pentru Consiliu

            Președintele

         D. KOURKOULAS

      (1)  JO L 251, 25.9.2010, p. 8.


title: Decizia (UE) 2015/1156 a Consiliului din 13 iulie 2015 privind poziția care urmează să fie adoptată, în numele Uniunii Europene, în cadrul Comitetului mixt al SEE privind modificarea anexei II (Reglementări tehnice, standarde, încercări și certificare) la Acordul privind SEE (baterii și acumulatori)

text:
               15.7.2015

               RO

               Jurnalul Oficial al Uniunii Europene

               L 187/24

         DECIZIA (UE) 2015/1156 A CONSILIULUI
   din 13 iulie 2015
   privind poziția care urmează să fie adoptată, în numele Uniunii Europene, în cadrul Comitetului mixt al SEE privind modificarea anexei II (Reglementări tehnice, standarde, încercări și certificare) la Acordul privind SEE (baterii și acumulatori)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1) și articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit în continuare „Acordul privind SEE”) a intrat în vigoare la data de 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei II la Acordul privind SEE.

               (3)

               Directiva 2013/56/UE a Parlamentului European și a Consiliului (3) urmează să fie încorporată în Acordul privind SEE.

               (4)

               Directiva 2013/56/UE abrogă Decizia 2009/603/CE a Comisiei (4), care a fost încorporată în Acordul privind SEE.

               (5)

               Având în vedere situația juridică și de fapt specifică din Liechtenstein, articolul 17 din Directiva 2006/66/CE nu se aplică Liechtensteinului.

               (6)

               Prin urmare, anexa II la Acordul privind SEE ar trebui să fie modificată în consecință.

               (7)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii, în cadrul Comitetului mixt al SEE referitor la modificarea propusă a anexei II (Reglementări tehnice, standarde, încercări și certificare) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 13 iulie 2015.

            Pentru Consiliu

            Președintele

         F. ETGEN

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  Directiva 2013/56/UE a Parlamentului European și a Consiliului din 20 noiembrie 2013 de modificare a Directivei 2006/66/CE a Parlamentului European și a Consiliului privind bateriile și acumulatorii și deșeurile de baterii și acumulatori, în ceea ce privește introducerea pe piață a bateriilor și acumulatorilor portabili care conțin cadmiu și sunt destinați utilizării în uneltele electrice fără fir și a bateriilor tip „nasture” cu conținut redus de mercur, și de abrogare a Deciziei 2009/603/CE a Comisiei (JO L 329, 10.12.2013, p. 5).

      (4)  Decizia 2009/603/CE a Comisiei din 5 august 2009 de instituire a cerințelor pentru înregistrarea producătorilor de baterii și acumulatori în conformitate cu Directiva 2006/66/CE a Parlamentului European și a Consiliului (JO L 206, 8.8.2009, p. 13).

      PROIECT
      DECIZIA NR. …/2015 A COMITETULUI MIXT AL SEE
      din
      de modificare a anexei II (Reglementări tehnice, standarde, încercări și certificare) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolul 98,
      întrucât:

                  (1)

                  Directiva 2013/56/UE a Parlamentului European și a Consiliului din 20 noiembrie 2013 de modificare a Directivei 2006/66/CE a Parlamentului European și a Consiliului privind bateriile și acumulatorii și deșeurile de baterii și acumulatori, în ceea ce privește introducerea pe piață a bateriilor și acumulatorilor portabili care conțin cadmiu și sunt destinați utilizării în uneltele electrice fără fir și a bateriilor tip „nasture” cu conținut redus de mercur, și de abrogare a Deciziei 2009/603/CE a Comisiei (1) urmează să fie încorporată în Acordul privind SEE.

                  (2)

                  Directiva 2013/56/UE a Parlamentului European și a Consiliului abrogă Decizia 2009/603/CE a Comisiei (2), care este încorporată în Acordul privind SEE și care, în consecință, este abrogată în cadrul Acordului privind SEE.

                  (3)

                  Prin urmare, anexa II la Acordul privind SEE ar trebui modificată în consecință,

            ADOPTĂ PREZENTA DECIZIE:
      Articolul 1
      Capitolul XV din anexa II la Acordul privind SEE se modifică după cum urmează:

                  1.

                  La punctul 12x (Directiva 2006/66/CE a Parlamentului European și a Consiliului) se adaugă următorul text:

                              „—

                                 32013 L 0056: Directiva 2013/56/UE a Parlamentului European și a Consiliului din 20 noiembrie 2013 (JO L 329, 10.12.2013, p. 5).

                        În sensul prezentului acord, dispozițiile directivei se citesc cu următoarea adaptare:
                  Articolul 17 nu se aplică Liechtensteinului.”

                  2.

                  Textul de la punctul 12zt (Decizia 2009/603/CE a Comisiei) se elimină.

            Articolul 2
      Textele Directivei 2013/56/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la …, cu condiția să se fi efectuat toate notificările prevăzute la articolul 103 alineatul (1) din Acordul privind SEE (3).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii

               Comitetului mixt al SEE

         (1)  JO L 329, 10.12.2013, p. 5.

         (2)  JO L 206, 8.8.2009, p. 13.

         (3)  [Nu au fost semnalate obligații constituționale.] [Au fost semnalate obligații constituționale.]


title: Decizia Consiliului din 23 martie 1998 privind încheierea de către Comunitatea Europeană a Protocolului la Convenția din 1979 privind poluarea atmosferică transfrontalieră pe distanțe lungi cu privire la reducerea suplimentară a emisiilor de sulf

text:
Anunţ juridic important

|

31998D0686

Jurnalul Oficial L 326 , 03/12/1998 p. 0034 - 0034 ediţie specială în limba cehă capitol 11 volum 30 p. 96  - 96 ediţie specială în limba estonă capitol 11 volum 30 p. 96  - 96 ediţie specială în limba maghiară capitol 11 volum 30 p. 96  - 96 ediţie specială în limba lituaniană capitol 11 volum 30 p. 96  - 96 LV.ES capitol 11 volum 30 p. 96  - 96 MT.ES capitol 11 volum 30 p. 96  - 96 PL.ES capitol 11 volum 30 p. 96  - 96 SK.ES capitol 11 volum 30 p. 96  - 96 ediţie specială în limba slovenă capitol 11 volum 30 p. 96  - 96

		19980323Decizia Consiliuluidin 23 martie 1998privind încheierea de către Comunitatea Europeană a Protocolului la Convenția din 1979 privind poluarea atmosferică transfrontalieră pe distanțe lungi cu privire la reducerea suplimentară a emisiilor de sulf(98/686/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130s alineatul (1), coroborat cu articolul 228 alineatul (2) prima teză și alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât Comunitatea a semnat, la 14 iunie 1994, Protocolul la Convenția din 1979 privind poluarea atmosferică transfrontalieră pe distanțe lungi cu privire la reducerea suplimentară a emisiilor de sulf (denumit în continuare "protocol");întrucât protocolul vizează stabilirea unor plafoane pentru emisiile de sulf pentru toate părțile la convenție;întrucât măsurile prevăzute în protocol contribuie la realizarea obiectivelor politicii comunitare de mediu;întrucât Comunitatea și statele membre cooperează, în cadrul competențelor lor, cu țări terțe și cu organizațiile internaționale competente;întrucât, prin urmare, este necesară aprobarea protocolului,DECIDE:Articolul 1Protocolul la Convenția din 1979 privind poluarea atmosferică transfrontalieră pe distanțe lungi cu privire la reducerea suplimentară a emisiilor de sulf, semnat la 14 iunie 1994, se aprobă în numele Comunității.Textul protocolului se anexează la prezenta decizie.Declarația următoare se depune împreună cu instrumentele de aprobare:"Comunitatea Europeană declară că plafonul de emisii și procentul mediu ponderat pentru Comunitatea Europeană nu ar trebui să depășească suma obligațiilor statelor membre ale Uniunii Europene care vor fi ratificat protocolul, subliniind totodată că toate statele sale membre vor trebui să reducă emisiile lor de SO2 în conformitate cu plafoanele de emisie stabilite în anexa II la protocol și cu legislația comunitară relevantă."Articolul 2Președintele Consiliului este autorizat să numească persoana împuternicită să depună instrumentele de aprobare și declarația menționată la articolul 1 pe lângă Secretarul General al Organizației Națiunilor Unite, conform articolului 14 din protocol.Articolul 3Prezenta decizie se publică în Jurnalul Oficial al Comunităților Europene.Adoptată la Bruxelles, 23 martie 1998.Pentru ConsiliuPreședinteleM. Meacher[1] JO C 190, 21.6.1997, p. 13.[2] JO C 14, 19.1.1998.--------------------------------------------------


title: Decizia (UE) 2015/472 a Parlamentului European și a Consiliului din 11 martie 2015 privind mobilizarea Fondului european de ajustare la globalizare (cererea EGF/2014/012 BE/ArcelorMittal din partea Belgiei)

text:
               20.3.2015

               RO

               Jurnalul Oficial al Uniunii Europene

               L 76/60

         DECIZIA (UE) 2015/472 A PARLAMENTULUI EUROPEAN ȘI A CONSILIULUI
   din 11 martie 2015
   privind mobilizarea Fondului european de ajustare la globalizare (cererea EGF/2014/012 BE/ArcelorMittal din partea Belgiei)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009 al Parlamentului European și al Consiliului (3) sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii.

               (2)

               Articolul 12 din Regulamentul (UE, Euratom) nr. 1311/2013 al Consiliului (4) permite mobilizarea FEG în limita unui plafon anual de 150 de milioane EUR (la prețurile din 2011).

               (3)

               La data de 22 iulie 2014, Belgia a depus o cerere de mobilizare a FEG în ceea ce privește disponibilizările care au avut loc în cadrul ArcelorMittal Liège S.A. din Belgia, pe care a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG prevăzute la articolul 13 din Regulamentul (UE) nr. 1309/2013.

               (4)

               Prin urmare, FEG ar trebui mobilizat pentru a acorda o contribuție financiară în valoare de 1 591 486 EUR ca răspuns la cererea depusă de Belgia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2015, Fondul european de ajustare la globalizare este mobilizat pentru alocarea sumei de 1 591 486 EUR în credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 11 martie 2015.

            Pentru Parlamentul European

            Președintele

         M. SCHULZ

            Pentru Consiliu

            Președintele

         Z. KALNIŅA-LUKAŠEVICA

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (CE) nr. 546/2009 al Parlamentului European și al Consiliului din 18 iunie 2009 de modificare a Regulamentului (CE) nr. 1927/2006 privind crearea Fondului european de ajustare la globalizare (JO L 167, 29.6.2009, p. 26).

      (4)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: 2010/513/UE: Decizia Parlamentului European din 5 mai 2010 privind închiderea conturilor Agenției Comunitare pentru Controlul Pescuitului pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/131

         DECIZIA PARLAMENTULUI EUROPEAN
   din 5 mai 2010
   privind închiderea conturilor Agenției Comunitare pentru Controlul Pescuitului pentru exercițiul financiar 2008
   (2010/513/UE)
   PARLAMENTUL EUROPEAN,
   având în vedere conturile anuale finale ale Agenției Comunitare pentru Controlul Pescuitului pentru exercițiul financiar 2008,
   având în vedere Raportul Curții de Conturi privind conturile anuale ale Agenției Comunitare pentru Controlul Pescuitului pentru exercițiul financiar 2008, însoțit de răspunsurile Agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 768/2005 al Consiliului din 26 aprilie 2005 de instituire a Agenției Comunitare pentru Controlul Pescuitului (3), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0105/2010),

               1.

               aprobă închiderea conturilor Agenției Comunitare pentru Controlul Pescuitului pentru exercițiul financiar 2008;

               2.

               încredințează președintelui sarcina de a transmite prezenta decizie directorului executiv al Agenției Comunitare pentru Controlul Pescuitului, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 1.

      (2)  JO L 248, 16.9.2002, p. 1.

      (3)  JO L 128, 21.5.2005, p. 1.

      (4)  JO L 357, 31.12.2002, p. 72.


title: 2011/474/UE: Decizia Consiliului din 12 iulie 2011 privind încheierea Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Seychelles

text:
               28.7.2011

               RO

               Jurnalul Oficial al Uniunii Europene

               L 196/1

         DECIZIA CONSILIULUI
   din 12 iulie 2011
   privind încheierea Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Seychelles
   (2011/474/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               La 5 octombrie 2006 Consiliul a adoptat Regulamentul (CE) nr. 1562/2006 privind încheierea Acordului de parteneriat în domeniul pescuitului între Comunitatea Europeană și Republica Seychelles (1) (denumit în continuare „Acordul de parteneriat”). La acesta a fost anexat un protocol de stabilire a posibilităților de pescuit și a contribuției financiare prevăzute de Acordul de parteneriat. Protocolul respectiv expiră la 17 ianuarie 2011.

               (2)

               Uniunea Europeană a negociat cu Republica Seychelles (denumită în continuare „Seychelles”) un nou protocol la Acordul de parteneriat, care oferă navelor din UE posibilitatea de a pescui în apele asupra cărora Seychelles deține suveranitatea sau jurisdicția în domeniul pescuitului (denumit în continuare „protocolul”).

               (3)

               La încheierea negocierilor respective, un protocol a fost parafat la 3 iunie 2010 și a fost modificat printr-un schimb de scrisori la 29 octombrie 2010.

               (4)

               În conformitate cu Decizia 2010/814/UE a Consiliului (2), protocolul a fost semnat în numele Uniunii la 20 decembrie 2010 și se aplică cu titlu provizoriu.

               (5)

               Protocolul ar trebui să fie încheiat,

         ADOPTĂ PREZENTA DECIZIE:
   Articolul 1
   Prin prezenta se aprobă, în numele Uniunii Europene, Protocolul de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Seychelles (3).
   Articolul 2
   Președintele Consiliului efectuează, în numele Uniunii, notificarea prevăzută la articolul 14 din protocol (4).
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 12 iulie 2011.

            Pentru Consiliu

            Președintele

         J. VINCENT-ROSTOWSKI

      (1)  JO L 290, 20.10.2006, p. 1.

      (2)  JO L 345, 30.12.2010, p. 1.

      (3)  Textul protocolului a fost publicat în JO L 345, 30.12.2010, p. 4, împreună cu decizia privind semnarea.

      (4)  Data intrării în vigoare a protocolului se va publica de către Secretariatul General al Consiliului în Jurnalul Oficial al Uniunii Europene.


title: 2012/565/UE: Decizia Parlamentului European din 10 mai 2012 privind închiderea conturilor Centrului European pentru Dezvoltarea Formării Profesionale pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/155

         DECIZIA PARLAMENTULUI EUROPEAN
   din 10 mai 2012
   privind închiderea conturilor Centrului European pentru Dezvoltarea Formării Profesionale pentru exercițiul financiar 2010
   (2012/565/UE)
   PARLAMENTUL EUROPEAN,

               —

               având în vedere conturile anuale ale Centrului European pentru Dezvoltarea Formării Profesionale pentru exercițiul financiar 2010,

               —

               având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2010, însoțit de răspunsurile Centrului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (3), în special articolul 12a,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0129/2012),

               1.

               aprobă închiderea conturilor Centrului European pentru Dezvoltarea Formării Profesionale pentru exercițiul financiar 2010;

               2.

               încredințează Președintelui sarcina de a transmite prezenta decizie directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 127.

      (2)  JO L 248, 16.9.2002, p. 1.

      (3)  JO L 39, 13.2.1975, p. 1.

      (4)  JO L 357, 31.12.2002, p. 72.